  Виталий Пронин Выль арез пумитазы Ижысь удмурт нылпиос. Отын соос кылбуръёссэс камера азьын лыдӟизы. Таӵе тунсыко ужрад соослы дасяз «Удмурт нылкышно кенеш» огазеяськон.Городын улӥсь удмурт нылпиос понна Выль ар кыз котырын шулдыръяськонъёс «Удмурт нылкышно кенеш» 2 ар талэсь азьло ортчытъяны кутскиз.https://youtu.be/cadZBtGsVzc- Пиналъёсмы, городын ӟучъёс пӧлын улыса но, удмурт сямен вераськыны мед быгатозы шуыса, «Шудон корка» проект улсын ортчытӥськом пӧртэм ужрадъёс, - вераз огазеяськонлэн кивалтӥсез Н. Степанова. - Нош выжыкыл дуннеысь вуэм Тол бабай удмурт сямен вераськиз ке, со нылпиосмылэсь анай кылынызы вераськыны мылкыдзэс ӝутоз, шуыса малпаськом.Нылпиос Тол бабаен, Лымы нылэн анай кылын вераськизы. Пичиос шукрес кыз котыртӥ шудӥзы, удмурт кырӟанъёс быдэстӥзы, Тол бабайлы удмурт кылбуръёс лыдӟизы.Анай-атайёсын Выль арлы дасяськон, удмурт сямен кылбур дасян пумысен вераськиз «Удмурт нылкышно кенешлэн» ёзчиез психолог Ольга Смирнова.https://youtu.be/ViHonWRBu-khttps://youtu.be/fFeJWiODxuYhttps://youtu.be/ooVIwifuGCAАнгелина Снигирёва Видеосуредъёс: "Удмурт нылкышно кенеш"  